You are here: Home » Content » Aardrykskunde Graad 8 » Migrasie
MIGRASIE1. Die migrasie van persone na 'n nuwe standplaasJulle het reeds kennis gemaak met die migrasie van persone vanaf die platteland na die stad. Migrasie vind egter nie net plaas vanaf landelike na stedelike gebiede nie. Persone beweeg ook vanaf een stedelike gebied na 'n ander, of selfs vanaf een land na 'n ander. Migrasie vanaf die plek waar jy jare gebly het, bv. Kaapstad na 'n nuwe plek, bv. Londen, staan as EMIGRASIE bekend. Migrasie na 'n plek waar jy 'n nuwe tuiste vind, staan as IMMIGRASIE bekend, bv. na Londen. Migrasie is 'n permanente verskuiwing na 'n nuwe omgewing of standplaas.Redes vir migrasieDaar is verskillende redes waarom persone van woonplek verskuif. Hierdie faktore kan gewoonlik in twee kategorieë verdeel word, nl.:Stootfaktore - faktore wat persone aanmoedig om 'n gebied te verlaat. Trekfaktore – faktore wat persoon lok om hulle in 'n sekere omgewing te vestig.
[LU 1.2]Bestudeer die volgende prent en beantwoord die vrae wat daarop volg: Figure 11. Watter proses word deur die illustrasie uitgebeeld?2. Watter omstandighede in Suid-Afrika dink jy het die persone laat besluit om so 'n stap te neem?3. Watter invloed het die tendens op die ekonomie van Suid-Afrika indien hoogsgeskoolde werkers die laat in groot getalle sou verlaat?2. Faktore wat migrasie bevorder2.1 StootfaktoreStootfaktore speel 'n belangrike rol as oorsaak van migrasie. Stootfaktore kan hoofsaaklik in drie kategorieë verdeel word:a) Politieke faktore: politieke faktore is waar persone immigreer weens die druk of vervolging wat hulle ondervind in hul geboorteland. Gedurende die Apartheidsjare het verskeie swart Suid-Afrikaners die land verlaat en hulle elders gaan vestig, bv in Engeland en Europa. Dit was weens die politieke druk en vervolging wat hulle hier moes verduur, asook die gebrek aan geleenthede vir onderwys.b) Ekonomiese faktore: ekonomiese faktore is waar 'n ekonomiese stelsel van 'n land nie voordelig is vir die persoon nie en hy na 'n ander land trek om beter te kan leef. So het baie persone na die VSA en Engeland verhuis waar beter werksgeleenthede beskikbaar was.c) Omgewingsfaktore: persone word ook weggedryf van die plek waar hulle woon weens 'n ongunstige fisiese omgewing. Te veel of te min water mag 'n ernstige bedreiging vir die omgewing inhou. Sommige persone is verplig om te trek, weens die feit dat hulle op die vloedvlakte van 'n rivier woon. Tydens 'n vloed word eiendomme en persone deur die watermassa bedreig.
[LU 1.5]Op jou eieJy is 'n trekarbeider wat help om die vrugte in die Boland te oes. Jy werk op 'n plaas naby Worcester. Skryf 'n brief aan jou familie wat in Kimberley woon, en beskryf aan hulle onder watter moeilike omstandighede jy moet woon en werk.
olitieke stootfaktore Dikwels is persone verplig om hulle land te verlaat weens vervolging of bedreiging van hulle lewens as gevolg van hulle politieke idees. Hierdie vlugtelinge moet dan elders 'n heenkome soek. Hulle kan nie weer na die land terugkeer nie weens vrees vir hulle lewens. Uit die vorige Oos-Europese lande moes baie mense vlug omdat hulle nie met die idees van die politieke party aan bewind saamgestem het nie. In Zimbabwe vind ons ook dat baie mense tans na die buurstate, soos Suid-Afrika vlug. Aangesien hulle politieke idees verskil van die van die heersende party, word hulle deur sommige lede van die heersende party aangerand en gemartel. Dit dwing hulle om die land te verlaat.
konomiese stootfaktore Weens 'n ineenstorting in 'n land se ekonomie, word mense gedwing om na ander lande te vlug om kos te vind. 'n Voorbeeld hiervan is die hongersnood wat in Ierland geheers het in 1840 weens die mislukking van die aartappeloes. Sowat 5 miljoen mense het gesterf weens 'n skaarste aan kos.
mgewingstootfaktore Water speel hier 'n groot rol – of te min (droogte) of te veel (vloed). In die VSA en Kanada is dit 'n algemene bedreiging. Dit kan mense dwing om hulle huise te verlaat om te oorleef.
[LU 1.7]In groepeBesoek die biblioteek en vind twee voorbeelde van elk van die volgende stootfaktore:a) Politieke faktore b) Ekonomiese faktorec) Omgewingsfaktore2.2 Trekfaktore
olitieke trekfaktore Soms kan lande met 'n demokratiese regering gewild wees as bestemming vir immigrasie. Sommige persone wat in 'n land woon waar die politieke stelsel baie min vryheid toelaat, mag verkies om die land te verlaat. 'n Voorbeeld hiervan is die vloei van immigrante vanaf Oos- na Wes-Europa. Dit het egter baie afgeneem na die val van die Berlynse Muur.
konomiese trekfaktore Mense trek graag na gebiede waar daar werksgeleenthede beskikbaar is. 'n Voorbeeld hiervan is die ontginning van natuurlike hulpbronne, soos olie en goud. Kan jy aan nog 'n plek of dorp dink wat sy bestaan aan minerale te danke het? Ten spyte van 'n uiterste klimaat, sal mense steeds na die gebiede gaan om 'n inkomste te verdien. 'n Voorbeeld is werkers op oliebore in die Noordsee.
mgewingfaktore Mense verkies om in 'n gebied te woon met 'n gematigde klimaat. Hulle vermy gebiede wat of baie warm of baie koud word. Sommige mense verkies weer 'n baie droë klimaat, weens hulle gesondheid, byvoorbeeld persone wat aan asma ly.
[LU 2.3]In pareSoek inligting oor die getal mense wat Suid-Afrika verlaat het weens emigrasie tussen 1993 en 1997. Teken nou 'n grafiek wat die getal vir elke jaar aandui en stel vas of daar 'n toename of afname was in die getal persone wat die land verlaat het. NavorsingDoen navorsing oor eenvan die volgende tipe migrante:a) slawerny b) gasarbeidersc) studente
MemorandumAKTIWITEIT 1Emigrasie na die buiteland Die tekort aan werksgeleenthedeVeiligheidsituasie in Suid-AfrikaPlaasmoordeToenemende vlaag van geweldmisdaad in Suid-Afrika, ens.AKTIWITEIT 2 en 3Eie antwoordeAKTIWITEIT 4Eie navorsing
« Previous module in collection Funksies van grondgebruik
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 7, 2009 12:30 pm -0500. Add to a lens